stanford-oval/wikipedia huggingface dataset:
Anton Vaino

| Anton Vaino |
| --- | --- |
 Anton Vaino
Henkilötiedot
Syntynyt: 17. helmikuuta 1972 (ikä 52) Tallinna, Viron SNT
Anton Eduardovitš Vaino (ven. Антон Эдуардович Вайно, s. 17. helmikuuta 1972 Tallinna, Viron SNT, Neuvostoliitto) on venäläinen virkamies, joka on ollut Venäjän presidentinhallinnon päällikkö elokuusta 2016 alkaen. Hänen edeltäjänsä oli Sergei Ivanov. Vainon isoisä oli Viron neuvostotasavaltaa johtanut Karl Vaino.
Anton Vaino on koulutukseltaan diplomaatti ja edennyt nopeasti virkaurallaan. Vaino on opiskellut muun muassa japania ja työskennellyt vuosina 1996–2001 Venäjän Tokion-suurlähetystössä ja ulkoministeriön toisella Aasian osastolla.
Vaino edustaa Venäjän valtaeliitin uutta sukupolvea. Hän on lähtöisin Vladimir Putinin lähipiiristä, mutta hän ei edusta perinteisiä ”Putinin pietarilaisia”. Vainoa pidetään lännessä kovaotteisena, länsivastaisena byrokraattina ja teknokraattina.
The New Yorker -lehden mukaan Vainon kirjoitukset ovat outoja ja pelottavia. Hänen yhdessä Anton Kobjakovin ja Viktor Sarajevin kanssa kirjoittamansa kirja ”Voiton kuva” esittää maailmanhistorian kattavan ”kaiken teorian”. Se opastaa, miten saavutetaan absoluuttinen maailmanherruus Putinin harrastaman sambo-painin tekniikoin, keskeisenä periaatteena: ”iske silloin, kun vastustajasi sitä vähiten odottaa”. Artikkelissa ”The Capitalization of the Future” Vaino käsittelee aikaa ja avaruutta. Moskovan kauppakorkeakoulun filosofian professori Kirill Martynovin mukaan Vainon artikkelin ajatuksilla ei juuri ole tekemistä tieteen kanssa.
Vaino toimi aiemmin Ivanovin avustajana ja neljä vuotta presidentin henkilökohtaisena avustajana. Silti moni venäläinen ei ollut kuullutkaan hänestä ennen nimitystä presidentinhallinnon päälliköksi.
Venäläinen Meduza-uutissivusto paljasti syyskuussa 2019, että Vainon perheellä on merkittävä kiinteistöomaisuus. Omaisuuden arvoksi arvioidaan jopa 1,6 miljardia ruplaa.
Antti Penttilä

Antti Jaakko Penttilä (27. syyskuuta 1870 Nurmo – 15. joulukuuta 1934 Perniö) oli suomalainen maanviljelijä ja Kansallisen Edistyspuolueen kansanedustaja.
Penttilän vanhemmat olivat maanviljelijä Kustaa Penttilä ja Leena Heikkilä. Hän kävi kansakoulun ja viljeli aluksi kotitilaansa Nurmossa 1886–1913 ja toimi sitten maanviljelijänä Sauvossa 1913–1916 ja Perniössä 1916–1934. Penttilä oli lautamiehenä Nurmossa 1897–1913.
Penttilä oli kansanedustajana 1922–1924 edustaen Turun läänin eteläistä vaalipiiriä. Hän oli Nurmossa kunnallislautakunnan puheenjohtajana ja Perniössä kunnallislautakunnan ja kunnanvaltuuston puheenjohtajana.
Antti Penttilä oli naimisissa vuodesta 1888 Liisa Hipin kanssa.
Angelókastro (Aitolia-Akarnania)

| Angelókastro Αγγελόκαστρο |
| --- | --- |
 Kunnallisyksikön sijainti
 Angelókastro
 Koordinaatit: 38°33′58″N, 21°17′45″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  380302
Väkiluku (2011):  2 027
 – Kylä­yhdys­kunta:  1 325
 – Kylä:  1 220
Aikavyöhyke:  UTC+2
 – Kesäaika:  UTC+3
Postinumero:  304 00
Suuntanumero(t):  26410
Infobox OKVirheellinen NIMI-arvo: 
Angelókastro (kreik. Αγγελόκαστρο) on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Αγγελοκάστρου, Dimotikí Enótita Angelokástrou) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 027 ja varsinaisen Angelókastron kylän väkiluku 1 220 (vuonna 2011).
Angelókastron kylä sijaitsee Achelóos-joen ja Lysimachía-järven välissä linnuntietä noin 12 kilometriä lounaaseen Agrínion kaupungista. Angelókastron kunnallisyksikkö käsittää alueen Agrínion kunnan lounaisosassa. Angelókastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Arákynthoksen, Makryneían, Neápolin, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat

Angelókastron kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Angelókastro | Angelókastro | 1 220 |
| Angelókastro | Stathmós Angelokástrou | 105 |
| Kleisorrévmata | Ágios Geórgios | 15 |
| Kleisorrévmata | Brésiako | 64 |
| Kleisorrévmata | Kleisorrévmata | 288 |
| Lysimácheia | Lysimácheia | 335 |
Yhteensä: 2 027
Arja Lehtinen (kuulantyöntäjä)

Arja Inkeri Lehtinen (o.s. Patja, s. 18. helmikuuta 1952 Punkalaidun) on aktiiviuransa päättänyt suomalainen kuulantyöntäjä. Hän edusti vuoteen 1977 asti Punkalaitumen Kuntoa ja sen jälkeen Heinolan Iskua.
Kalevan kisoista Lehtinen saavutti kuulantyönnön hopeaa vuonna 1972 ja pronssia vuosina 1973 ja 1977. Lisäksi hän voitti sisäratojen SM-kisoista kuulantyönnön pronssia vuosina 1972, 1973 ja 1974. Ennätyksikseen Lehtinen työnsi ulkona 13,34 metriä (1973) ja hallissa 13,16 metriä (1974). Virallisiin kilpailuihin hän ei ole osallistunut vuoden 1986 jälkeen.
Arja Ojala

Arja Orvokki Ojala (s. 5. huhtikuuta 1944 Tampere) on suomalainen kansanedustaja ja poliitikko. Koulutukseltaan hän on erityisopettaja. Ojala toimi kansanedustajana kaksi vaalikautta vuosina 1991–1999. Hän edusti Hämeen läänin pohjoista vaalipiiriä ja kuului sosialidemokraattiseen eduskuntaryhmään.
Amain

| Amain Crimfall |
| --- | --- | --- |

Studioalbumin tiedot
 Julkaistu: 25. elokuuta 2017
 Tyylilaji: folk metal
 Kesto: 45.53
 Levy-yhtiö: Metal Blade
Crimfallin muut julkaisut
| The Writ of Sword 2011 | Amain 2017 |   |
Amain on suomalaisen folk metallia soittavan Crimfall-yhtyeen kolmas studioalbumi, joka julkaistiin 25. elokuuta 2017.
Kappaleet

Eschaton – 1.59
The Last of Stands – 5.04
Ten Winters Apart – pt1. Far From Any Fate – 5.04
Ten Winters Apart – pt2. Song of Mourn – 4.23
Ten Winters Apart – pt3. Sunder the Seventh Seal – 3.28
Ten Winters Apart – pt4. Dawn Without a Sun – 3.10
Mother of Unbelievers – 5.07
It’s a Long Road – 4.48
Wayward Verities – 4.56
Until Falls the Rain  – 7.50
Kokoonpano

Mikko Häkkinen - laulu
Helena Haaparanta - laulu
Jakke Viitala - kitarat
Miska Sipiläinen - basso
Janne Jukarainen - rummut
Arvostelut

Imperiumi: 8½/10
Metalliluola: 9-/10
Soundi:
Aiheesta muualla

Amain Discogsissa. (englanniksi)
Albumi Amain Encyclopaedia Metallum -sivustolla (englanniksi)
Arja Nurminen

Arja Nurminen (s. 21. heinäkuuta 1945 Lempäälä) on suomalainen näyttelijä. Hämeenlinnan kaupunginteatterissa 30-vuotisen uran tehnyt Nurminen näytteli aiemmin Vaasan kaupunginteatterissa ja sitä ennen Jyväskylän kaupunginteatterissa vuodesta 1968. Nurminen jäi eläkkeelle Hämeenlinnan kaupunginteatterista vuonna 2006.
Nurminen on vieraillut Pyynikin kesäteatterissa näytelmissä ”Vain muutaman huijarin tähden” vuonna 2002 ja ”Mooseksen perintö” vuonna 2007. Birgitan Teatterissa hän vieraili vuosina 2003 ja 2004 näytelmässä ”Miglin joutsenet” ja Oulussa, Toppilan Möljällä maalaiskomedioissa ”Mooseksen perintö” ja ”Turvetta ja timantteja” vuosina 2008 ja 2009 sekä vuonna 2010 näytelmässä ”Vain muutaman huijarin tähden”.
Nurminen esiintyi myös televisiosarjassa Lehmän vuosi (2006–2010) Paula Surakan roolissa. Sarjaa tehtiin kolme tuotantokautta.
Nurmiselle on myönnetty useita palkintoja ja tunnustuksia, joista viimeisimmät Vapaussodan Sininen Risti vuodelta 2000 ja Sotaveteraaniliiton ansiomitali vuodelta 2006.
Nurmisen aviopuoliso on näyttelijä Matti Nurminen. Heillä on kaksi tytärtä: Helena Lehkonen (s. 1967) ja Annukka Lahtinen (s. 1971).
Arja Makkonen

Arja Makkonen vuonna 2017
Arja Inkeri Makkonen (s. 24. marraskuuta 1958 Kitee) on suomalainen diplomaatti. Hän on toiminut Suomen suurlähettiläänä Vilnassa, Liettuassa 1. syyskuuta 2020 alkaen. Sitä ennen hän toimi vuodesta 2016 ulkoministeriöstä käsin kiertävänä suurlähettiläänä Armeniassa, Azerbaidžanissa ja Georgiassa. Makkonen oli suurlähettiläänä Kiovassa, Ukrainassa 2011–2015.
Makkonen valmistui filosofian maisteriksi 1985 Jyväskylän yliopistosta. Hän aloitti ulkoasiainministeriön palveluksessa 1989 ja toimi 1990–1994 ulkoasiainsihteerinä Brysselissä Suomen pysyvässä edustustossa Euroopan unionissa. Makkonen työskenteli Kuala Lumpurissa ulkoasiainsihteerinä ja edustuston päällikön sijaisena 1994–1995 ja lehdistöneuvoksena Suomen Pariisin suurlähetystössä 1995–1998.
Vuosina 1998–2003 Makkonen työskenteli eri tehtävissä ulkoasiainministeriössä, muun muassa Eurooppa- ja ulkomaankauppaministereiden Kimmo Sasin ja Jari Vilénin virkamiessihteerinä ja lähetystöneuvoksena. Makkonen työskenteli ministerineuvoksena ja edustuston päällikön sijaisena Varsovan suurlähetystössä 2003–2007 ja Moskovassa 2007–2011.
Areios Didymos

Areios Didymos (m.kreik. Ἄρειος Δίδυμος, lat. Arius Didymus) oli antiikin kreikkalainen filosofi ja kirjailija, joka kuului stoalaiseen koulukuntaan. Hän oli kotoisin Aleksandriasta ja vaikutti ajanlaskun alun tienoilla.
Areios oli keisari Augustuksen hovifilosofi. Hänet tunnetaan ennen kaikkea hänen kirjoittamastaan eettisestä doksografiasta, joka on hellenistisen ajan stoalaisen ja peripateettisen etiikan merkittävimpiä lähteitä. Teoksesta tunnetaan katkelmia Stobaiokselta (Eclogae 2.37–152). Sen lisäksi Areios kirjoitti myös stoalaisesta ja peripateettisesta fysiikasta.
Arno Albert von Hellens

Arno Albert von Hellens (6. marraskuuta 1909 Turku – 12. marraskuuta 1984 Turku) oli suomalainen kirurgi ja vapaaherra, joka sai professorin arvonimen.
Von Hellensin vanhemmat olivat maaherra ja oikeuskansleri Albert von Hellens ja Maja Oihonna af Ursin ja puoliso vuodesta 1933 sairaanhoitaja Inkeri Astrid Bohm. Von Hellens tuli ylioppilaaksi Hämeenlinnan suomalaisesta yhteiskoulusta 1928 ja valmistui lääketieteen lisensiaatiksi 1937. Tohtoriksi von Hellens väitteli 1947, edellisenä vuonna hän sai kirurgian erikoislääkärin pätevyyden. Turun yliopiston kirurgian dosentti von Hellensistä tuli 1954 ja Vaasan keskussairaalan kirurgian osaston ylilääkäri 1956. Tätä ennen von Hellens oli toiminut lääkärinä useissa eri sairaaloissa Länsi-Suomessa.  Sodissa von Hellens palveli kenttäsairaalan kirurgina, lääkintämajuriksi hänet ylennettiin 1942. Von Hellens oli Oulun yliopiston kirurgian vt. professori vuonna 1962 ja 1963, mutta siirtyi sitten Turun kirurgisen sairaalan ylilääkäriksi vuoteen 1974 saakka, minkä jälkeen hän toimi vielä pari vuotta lääkärinä kahdella eri aluksella. Vuonna 1966 vielä urologian erikoislääkärin pätevyyden saaneelle von Hellensille myönnettiin professorin arvonimi 1973.
Anatoli Golubkov

| Anatoli Golubkov> Henkilötiedot |
| --- | --- |
Koko nimi:  Anatoli Sergejevitš Golubkov
Syntynyt: 1. joulukuuta 1988 (ikä 35) Sosnovoborsk, Krasnojarskin aluepiiri
Jääpallon pelaaja
Pituus:  182 cm
Paino:  95 kg
Seura:   SKA-Neftjanik, Habarovsk
Pelipaikka:  puolustaja
| Urheilijan ura> Junioriseurat |
| --- | --- | --- | --- |
: Jenisej, Krasnojarsk
Seurat
| Vuodet | Seura | O | (M) |
| 2006–2007 | Jenisej-2, Krasnojarsk | - | (-) |
| 2007–2008 | Jenisej, Krasnojarsk | - | (-) |
| 2008–2014 | Baikal-Energija | - | (-) |
| 2014– | SKA-Neftjanik, Habarovsk | 60 | (28) |
Maajoukkue
| 2014– | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 1. helmikuuta 2016.  Maajoukkueuran tilastot päivitetty 1. helmikuuta 2016.
Anatoli Sergejevitš Golubkov (ven. Анатолий Сергеевич Голубков, s. 1. joulukuuta 1988, Sosnovoborsk) on Kazakstanin ja Venäjän kansalaisuuden omaava jääpalloilija, pelipaikaltaan hyökkääjä. Hän edustaa Irkutskin Baikal-Energijaa.
Golubkovin kasvattajaseura on Jenisej, Krasnojarsk, missä hän pelasi vuoteen 2008 ennen siirtymistään Irkutskin Baikal-Energijaan, jossa hän pelasi seuraavat kuusi kautta eli 2008–2014. Sen jälkeen hän on pelannut kaudesta 2014 alkaen Habarovskin SKA-Neftjanikissa.
Golubkov siirtyi kahden passin eli Venäjän ja Kazakstanin passin miehenä pelaamaan Kazakstanin jääpallomaajoukkueessa vuoden 2015 MM-kisoissa, joissa hän oli saavuttamassa MM-pronssia.
Saavutukset

Maajoukkueessa
1 MM-pronssi: 2015,
Antti Pelttari

| Antti Pelttari |
| --- | --- |
 Antti Pelttari heinäkuussa 2016.
Eduskunnan pääsihteeri
 2024–  
Edeltäjä:  Maija-Leena Paavola
Suojelupoliisin päällikkö
 2011–2024  
Edeltäjä:  Ilkka Salmi
Seuraaja:  Juha Martelius
Henkilötiedot
Koko nimi:  Antti-Juha Pelttari
Syntynyt: 7. toukokuuta 1965 (ikä 59) Kurikka, Suomi
Ammatti:  virkamies, juristi
Antti-Juha Pelttari (s. 7. toukokuuta 1965 Kurikka) on nykyinen eduskunnan pääsihteeri. Hän on toiminut aiemmin muun muassa Suojelupoliisin päällikkönä vuosina 2011–2024.
Pelttari valmistui ylioppilaaksi 1985 ja oikeustieteen kandidaatiksi Helsingin yliopistosta 1992. Vuonna 2014 hän suoritti Senior Executives in National and International Security -koulutuksen Harvardin yliopistosta.[lähde? ]
Pelttari työskenteli 1993–1996 ulkoasiainministeriön lainsäädäntösihteerinä ja 1996–1996 sisäasiainministeriön lainsäädäntöneuvoksena. Vuosina 1998–2005 hän oli valiokuntaneuvos eduskunnan ulkoasiain- ja puolustusvaliokunnissa. Pelttari aloitti sisäasiainministeriön kansainvälisten asioiden yksikön ylijohtajana vuonna 2005 mutta jäi tehtävästä virkavapaalle vuonna 2009. Vuoden 2009 alusta Pelttari toimi sisäministeri Anne Holmlundin valtiosihteerinä.
Pelttari aloitti Supon johdossa vuodesta 2011. Hänen oli määrä toimia Ilkka Salmen sijaisena Supon määräaikaisena päällikkönä vuoden 2016 alkuun saakka, mutta Salmi erosi virasta vuoden 2015 lopussa ja Pelttari jatkoi tehtävässä. Tammikuussa 2021 valtioneuvosto nimitti Pelttarin jatkamaan seuraavan viisivuotiskauden 2021–2026.
Eduskunta valitsi joulukuussa 2023 Pelttarin eduskunnan pääsihteeriksi tammikuusta 2024 alkaen.
Pelttari on naimisissa ja hänellä on kaksi lasta.
Ampujakala

| Ampujakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Ampujakalat Toxotidae
Suku::  Toxotes
Laji::  jaculatrix
Kaksiosainen nimi
 Toxotes jaculatrix  (Pallas, 1767) 
Katso myös
   Ampujakala Commonsissa 
Infobox OKNimi-testi OKIUCN-testi OK: 
Ampujakala (Toxotes jaculatrix) on Indonesian ja Pohjois-Australian jokisuiden murtovesissä elävä n. 30 cm pitkä kala, jota pidetään joskus myös akvaariokalana.
Ravinto

Ampujakala on kuuluisa saalistustavastaan. Se syö pääasiassa veden varaan joutuneita hyönteisiä, mutta osaa pudottaa niitä veden yllä olevilta lehdiltä puhaltamalla tarkasti tähdätyn vesisuihkun niitä kohti. Ampujakalan suuontelon katossa on ura, jota vasten se painaa kielensä, jolloin syntyy ohut putki. Veden ruiskuttamiseen tarvittavan paineen se saa aikaan pumppaamalla kiduksillaan, ja lopuksi se vapauttaa veden laskemalla kielensä jäykän kärjen, joka toimii venttiilinä. Se osaa myös napata hyönteisen lehdeltä hyppäämällä.
Ulkonäkö

Ampujakala on sivuilta litistynyt, ja sillä on tummia poikkiraitoja kyljissään. Sillä on vain yksi selkäevä, joka on lähellä pyrstöevää. Päälaki on tasainen ja silmät ovat suuret, mikä helpottaa vesisuihkun kohdistamista saalistettaessa.
Aiheesta muualla

Toxotes jaculatrix (peilipalvelin) FishBase. Froese, R. & Pauly, D. (toim.). (englanniksi)
Aritmeettis-looginen yksikkö

Aritmeettis-looginen yksikkö (engl. arithmetic logic unit, ALU) on digitaalipiiri suorittimessa, joka suorittaa aritmeettisia ja loogisia toimintoja. 
Keskeinen osa ALU:ssa on summain, jota käytetään väliaikaisena tallennuspaikkana monille toiminnoille. ALU sisältää myös useita rekistereitä, jotka ovat ohjelmoijan käsiteltävissä.
Tyypillinen ALU käyttää binäärijärjestelmän kokonaisluvuilla, vaikka myös desimaalijärjestelmällä toimivia on tehty. 
Tämä eroaa matematiikkaprosessorista, joka toimii liukuluvuilla.
ALU on keskeinen osa suorittimessa ja suoritin voi sisältää useita ALU-yksiköitä.
Pelkän ALU-yksikön sisältävän piirin kehitti Lee Boysel Fairchild Semiconductorilla vuonna 1968.
Varhainen ja tunnetuin yhdelle mikropiirille toteutettu ALU on 74181. Kun logiikkaporttien tiheys saavutti riittävän pisteen kokonaisen aritmetiikkayksikön toteuttaminen yhdelle piirille tuli mahdolliseksi. 74181 tarjosi 32 toimintoa kahdella 4-bittisellä muuttujalla. 74181 oli mahdollista yhdistää toiseen suuremman sanaleveyden saamiseksi (bit-slice). Myöhemmin tuli mahdolliseksi kahden 16-bittisen muuttujan kertominen, joka vaati noin 5 000 porttia.
Arefoúsa

| --- | --- |
Sijainti:  37°19′57″N, 26°42′45″E, Leipsoí Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,16 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Arefoúsa (kreik. Αρεφούσα) on pieni Kreikan saari, joka kuuluu Dodekanesian saariryhmään ja sijaitsee Leipsoín saaren luoteispuolella. Saaren pinta-ala on noin 0,16 neliökilometriä ja se on asumaton. Hallinnollisesti Arefoúsa kuuluu Leipsoín kuntaan, Kálymnoksen alueyksikköön ja Etelä-Egean saarten alueeseen.
Aritmometri

Aritmometri noin vuodelta 1887.
Aritmometri oli Charles Xavier Thomas de Colmarin keksimä mekaaninen laskukone, jonka de Colmar keksi vuonna 1820.
Aritmometri oli ensimmäinen kaupallinen sarjatuotettu laskentalaite. Aiemmat ratkaisut kuten Blaise Pascalin ja Gottfried Wilhelm von Leibnizin koneet olivat enemmän kuriositeetteja. De Colmar patentoi laitteen Ranskassa.
Aritmometri pystyi suorittamaan yhteen-, vähennys- ja kertolaskuja. Käyttäjän erikoistempuilla se pystyi myös jakolaskuun. Laite kattoi kokonaisen työpöydän.
Aritmometri oli käytössä ja myi ensimmäiseen maailmansotaan saakka. Laitteen julkaisu aloitti laskukoneiden teollisen valmistuksen.
Valmistus alkoi vuonna 1851 ja päättyi noin vuonna 1914.
Laitteesta valmistivat klooneja muun muassa Burkhardt Saksassa ja Layton Isossa-Britanniassa.
Marina Kovtun

| Marina Kovtun |
| --- | --- |

Murmanskin alueen päämies
 12. huhtikuuta 2012 – 21. maaliskuuta 2019  
Edeltäjä:  Dmitri Dmitrijenko
Seuraaja:  Andrei Tšibis
Henkilötiedot
Syntynyt: 10. maaliskuuta 1962 (ikä 62) Murmansk, Murmanskin alue, Venäjän SFNT, Neuvostoliitto
Kansalaisuus:   Venäjä
Tiedot
Puolue:  Yhtenäinen Venäjä
Marina Vasiljevna Kovtun (ven. Марина Васильевна Ковтун; s. 10. maaliskuuta 1962) on venäläinen poliitikko, joka toimi Murmanskin alueen päämiehenä huhtikuusta 2012 maaliskuuhun 2019.
Kovtun meni naimisiin vuonna 1984, hän tapasi miehensä opiskeluaikoinaan.
Ampumahiihdon nuorten maailmanmestaruuskilpailut

Ampumahiihdon nuorten maailmanmestaruuskilpailut (engl. IBU Youth/Junior World Championships) ovat vuosittain alle 22- ja alle 19-vuotiaille urheilijoille järjestettävät arvokilpailut. Kilpailut järjestää Kansainvälinen ampumahiihtoliitto (IBU).
Historia

Ensimmäisen kerran nuorten maailmanmestaruusmitaleista kilpailtiin vuonna 1967. Tuolloin kilpailut järjestettiin miesten maailmanmestaruuskilpailujen yhteydessä, lukuun ottamatta olympiavuosia. Kilpailut siirrettiin naisten maailmanmestaruuskilpailujen yhteyteen vuonna 1984. Nuorten kilpailuista tuli oma erillinen tapahtumansa vuonna 1989. Alle 19-vuotiaiden sarja lisättiin kilpailuihin vuonna 2007.
Järjestämispaikat

| Vuosi | Kaupunki | Maa |  Huom>  |
| --- | --- | --- | --- |
| 1967 | Altenberg |  Saksan demokraattinen tasavalta |  |
| 1968 | Luleå |  Ruotsi |  |
| 1969 | Zakopane |  Puola |  |
| 1970 | Östersund |  Ruotsi |  |
| 1971 | Hämeenlinna |  Suomi |  |
| 1972 | Linthal |  Sveitsi |  |
| 1973 | Lake Placid |  Yhdysvallat |  |
| 1974 | Minsk |  Neuvostoliitto |  |
| 1975 | Antholz |  Italia |  |
| 1976 | Minsk |  Neuvostoliitto |  |
| 1977 | Vingrom |  Norja |  |
| 1978 | Hochfilzen |  Itävalta |  |
| 1979 | Ruhpolding |  Saksan liittotasavalta |  |
| 1980 | Sarajevo |  Jugoslavia |  |
| 1981 | Lahti |  Suomi |  |
| 1982 | Minsk |  Neuvostoliitto |  |
| 1983 | Anterselva |  Italia |  |
| 1984 | Chamonix |  Ranska |  |
| 1985 | Egg am Etzel |  Sveitsi |  |
| 1986 | Falun |  Ruotsi |  |
| 1987 | Lahti |  Suomi |  |
| 1988 | Chamonix |  Ranska |  |
| 1989 | Voss |  Norja |  |
| 1990 | Sodankylä |  Suomi |  |
| 1991 | Galyatető |  Unkari |  |
| 1992 | Canmore |  Kanada |  |
| 1993 | Ruhpolding |  Saksa |  |
| 1994 | Osrblie |  Slovakia |  |
| 1995 | Andermatt |  Sveitsi |  |
| 1996 | Kontiolahti |  Suomi |  |
| 1997 | Forni Avoltri |  Italia |  |
| 1998 | Valcartier |  Kanada |  |
| 1999 | Pokljuka |  Slovenia |  |
| 2000 | Hochfilzen |  Itävalta |  |
| 2001 | Hanty-Mansijsk |  Venäjä |  |
| 2002 | Ridnaun |  Italia |  |
| 2003 | Kościelisko |  Puola |  |
| 2004 | Haute Maurienne |  Ranska |  |
| 2005 | Kontiolahti |  Suomi |  |
| 2006 | Presque Isle |  Yhdysvallat |  |
| 2007 | Martell |  Italia |  |
| 2008 | Ruhpolding |  Saksa |  |
| 2009 | Canmore |  Kanada |  |
| 2010 | Torsby |  Ruotsi |  |
| 2011 | Nové Město na Moravě |  Tšekki |  |
| 2012 | Kontiolahti |  Suomi |  |
| 2013 | Obertilliach |  Itävalta |  |
| 2014 | Presque Isle |  Yhdysvallat |  |
| 2015 | Raubitš |  Valko-Venäjä |  |
| 2016 | Cheile Grădiștei |  Romania |  |
| 2017 | Osrblie |  Slovakia | Siirrettiin pois Ostrovista Venäjän dopingskandaalin vuoksi. |
| 2018 | Otepää |  Viro |  |
| 2019 | Osrblie |  Slovakia |  |
| 2020 | Lenzerheide |  Sveitsi |  |
| 2021 | Obertilliach |  Itävalta |  |
| 2022 | Soldier Hollow |  Yhdysvallat |  |
| 2023 | Štšutšinsk |  Kazakstan |  |
| 2024 | Otepää |  Viro |  |
| 2025 | Östersund |  Ruotsi |  |
| 2026 | Arber |  Saksa |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Biathlon-Juniorenweltmeisterschaften
Käännös suomeksi
André Moreira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: André Campos Moreira
Syntymäaika: 2. joulukuuta 1995 (ikä 28)
Syntymäpaikka: Ribeirão, Portugali
Pelipaikka: maalivahti
Pituus: 195 cm
Paino: 85 kg
Seura
Seura: Belenenses
Junioriseurat
: GD Ribeirão
Seurat
| Vuodet | Seura | O | (M) |
| 2014 | GD Ribeirão | 0 | (0) |
| 2014– | Atlético Madrid | 0 | (0) |
| 2014–2015 | → Moreirense (laina) | 0 | (0) |
| 2015–2016 | → União Madeira (laina) | 19 | (0) |
| 2016 | → Belenenses (laina) | 0 | (0) |
| 2017 | → Braga (laina) | 0 | (0) |
| 2018– | → Belenenses (laina) | 0 | (0) |
Maajoukkue
| 2012– |  | 0 | (0) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2018.
André Campos Moreira (s. 2. joulukuuta 1995 Ribeirão, Portugali) on portugalilainen jalkapalloilija. Hän edustaa  Portugalin pääsarjassa pelaavaa Belenensesiä lainasopimuksella Atlético Madridista. Moreira on pelipaikaltaan maalivahti.
Seurajoukkueura

Moreira aloitti uransa kotikaupunkinsa Ribeirãon joukkueesta, josta Atlético Madrid hankki hänet vuonna 2014. Seuraavat kaksi kautta hän vietti kuitenkin lainalla eri portugalilaisseuroissa. Elokuussa 2016 hän liittyi Atléticon edustusjoukkueeseen kolmosmaalivahdiksi. Hän siirtyi nykyiseen seuraansa lainasopimuksella tammikuussa 2018.
Maajoukkueura

Moreira on edustanut Portugalia alle 19- ja 20-vuotiaiden maajoukkueissa.